
JONIŠKIO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS

DĖL JONIŠKIO RAJONO SAVIVALDYBĖS ADMINISTRACIJOS DIREKTORIAUS 
2003 M. RUGPJŪČIO 18 D. ĮSAKYMO NR. A-265 „DĖL SAVIVALDYBĖS SOCIALINIO BŪSTO FONDO NAUDOJIMO KOMISIJOS SUDARYMO“ PAKEITIMO

2023 m. kovo 24 d. Nr. A-298
Joniškis


Vadovaudamasis Lietuvos Respublikos vietos savivaldos įstatymo 18 straipsnio 1 dalimi,
pakeičiu Joniškio rajono savivaldybės socialinio būsto fondo naudojimo komisijos nuostatų, patvirtintų Joniškio rajono savivaldybės administracijos direktoriaus 2003 m. rugpjūčio 18 d. įsakymu Nr. A-265 „Dėl Savivaldybės socialinio būsto fondo naudojimo komisijos sudarymo“ (2010 m. gruodžio 15 d. įsakymo Nr. A-993 redakcija kartu su pakeitimais, padarytais 2013 m. birželio 5 d. įsakymu Nr. A-598, 2016 m. balandžio 15 d. įsakymu Nr. A-343, 2016 m. birželio 28 d. įsakymu Nr. A-601, 2021 m. sausio 13 d. įsakymu Nr. A-25 ir 2021 m. liepos 1 d. įsakymu Nr. A-601) 14 punktą ir jį išdėstau taip:
„. Komisijos posėdžio eigai fiksuoti daromas garso įrašas ir (ar) rašomas posėdžio protokolas ar pažyma. Sprendimą dėl posėdžio eigos fiksavimo būdo priima Komisija. Protokole nurodoma data, posėdžio dalyviai, nagrinėto klausimo esmė, pasiūlymai, priimtas nutarimas. Pažymoje nurodoma data, posėdžio dalyviai, svarstytas klausimas, priimtas nutarimas. Priimant nutarimą dėl socialinio būsto skyrimo išimties tvarka, protokole turi būti nurodyti  nutarimo motyvai. Protokolai, pažymos registruojamos administracijos direktoriaus nustatyta tvarka. Komisijos posėdžio garso įrašai, posėdžio protokolai, pažymos ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka iki numatytų terminų.“



Administracijos direktorius	Tomas Armonavičius

